KOMISSION ASETUS (EY) N:o 1993/94,
annettu 1 päivänä elokuuta 1994,
tuottajille maksettavasta vähimmäishinnasta ja korvauksesta sekä perunatärkkelyksen tuottajille maksettavasta palkkiosta markkinointivuonna 1994/1995 annetun asetuksen (ETY) N:o 1711/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on muutettuna komission asetuksella (ETY) N:o 2193/93(2), ja erityisesti sen 8 artiklan,
ottaa huomioon markkinointivuosien 1993/1994, 1994/1995 ja 1995/1996 aikana perunatärkkelyksen tuottajille maksettavan palkkion suuruudesta 28 päivänä kesäkuuta 1993 annetun neuvoston asetuksen (ETY) N:o 1543/93(3) ja erityisesti sen 3 artiklan,
sekä katsoo, että
komission asetuksessa (ETY) N:o 1709/93(4) säädetään ecuina vahvistettujen hintojen ja summien mukauttamisesta vilja-alalla,
komission asetuksessa (ETY) N:o 1711/93(5) vahvistetaan yksityiskohtaiset säännöt perunatärkkelyksen tuottajille maksettavan palkkion ja tärkkelyksen valmistukseen tarkoitettujen perunoiden tuottajille tärkkelyspitoisuuden mukaan maksettavan vähimmäishinnan ja korvauksen soveltamisesta; kyseisessä asetuksessa vahvistettuja summia olisi muutettava markkinointivuoden 1994/1995 osalta,
palkkiota maksetaan perunatärkkelysalan tiettyjen rakenteellisten epäkohtien korvaamiseksi; olisi varmistettava vähimmäishinnan tosiasiallinen maksaminen viljelijälle sellaisen vilpillisen kilpailun välttämiseksi, joka saattaa aiheuttaa häiriöitä vilja- ja perunatärkkelysmarkkinoilla ja josta seuraa perunoiden hankinta alennetuilla hinnoilla; tätä tavoitetta ei voida saavuttaa markkinointivuoden 1994/1995 aikana tuotantotason rajoituksiin tarkoitetuilla toimenpiteillä,
tämän vuoksi on suotavaa vahvistaa aikaisemmin säädettyjä seuraamuksia edellyttämällä palkkion maksamiseksi todisteen esittämistä siitä, että vähimmäishinta on tosiasiallisesti maksettu kaikesta toimitetusta raaka-aineesta; seuraamusten asteikkoa olisi mukautettava ottaen huomioon suhteellisuusperiaate ja toimijoiden vapaan valinnan periaate, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1711/93 liite II tämän asetuksen liitteellä.
2 artikla
Korvataan 7 artikla seuraavasti.
7 artikla
Seuraavilta maksuilta edellytetään jäljempänä mainittujen edellytysten täyttämistä:
- asetuksen (ETY) N:o 1766/92 8 artiklan 2 kohdassa säädetty korvaus perunoiden tuottajalle ja asetuksen (ETY) N:o 1543/93 1 artiklassa säädetty palkkio perunatärkkelyksen tuottajille yhteisössä maksetaan sillä edellytyksellä, että tärkkelyksen tuottajat toimittavat todisteen siitä, että perunatärkkelys on tuotettu yhteisössä kyseisen markkinointivuoden aikana, joka alkaa 1 päivänä heinäkuuta ja päättyy 30 päivänä kesäkuuta seuraavana vuonna,
- korvaus perunoiden tuottajalle maksetaan sillä edellytyksellä, että koko määrästä, jolle korvausta haetaan, on maksettu tehtaalle toimitettuna vähintään asetuksen (ETY) N:o 1766/92 8 artiklan 1 kohdassa tarkoitettu hinta liitteessä II vahvistettujen kurssien mukaisesti,
- palkkio perunatärkkelyksen tuottajalle maksetaan liitteessä II vahvistettujen kurssien mukaisesti sillä edellytyksellä, että tuottaja on maksanut vähintään asetuksen (ETY) N:o 1766/92 8 artiklan 1 kohdassa tarkoitetun hinnan perunan tuottajalle tehtaalle toimitettuna koko yhteisössä tuotetusta perunamäärästä, joka on käytetty tärkkelyksen valmistukseen.
Edellä toisessa ja kolmannessa luetelmakohdassa säädetyt todisteet toimitetaan esittämällä 6 artiklassa säädetty yhteenvetotosite, täydennettynä joko tuottajan maksutodistuksella tai tärkkelyksenvalmistajan määräyksestä maksun suorittaneen rahoituslaitoksen asiakirjalla, jolla todistetaan maksun suorittaminen."
3 artikla
Korvataan 10 artiklan 2 kohta seuraavasti:
"2 Jos toimivaltainen elin toteaa, että tärkkelyksen valmistaja ei ole noudattanut 7 artiklassa tarkoitettuja velvoitteita ja jos ei ole ollut kysymys ylivoimaisesta esteestä, valmistaja menettää kokonaan tai osittain oikeutensa palkkioon seuraavien sääntöjen mukaisesti:
- jos noudattamatta jättäminen koskee enintään 20 prosenttia kyseisen markkinavuoden aikana tuotetusta kokonaismäärästä, myönnettävän palkkion määrästä vähennetään todettu prosenttimäärä viisinkertaisena,
- jos kyseinen osuus on vähintään 20 prosenttia, palkkiota ei myönnetä lainkaan."
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä elokuuta 1994.